NaiveNeuron/SloPal huggingface dataset:
Andrejuvová, Anna, poslankyňa NR SR (2021-03-16):
Ďakujem pekne, pán predseda. Vážený pán predseda Národnej rady Slovenskej republiky, vážené panie poslankyne, páni poslanci, na základe poverenia Mandátového a imunitného výboru Národnej rady Slovenskej republiky zo dňa 16. marca 2021 predkladám Národnej rade Slovenskej republiky informáciu Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky. Predseda Národnej rady Slovenskej republiky rozhodnutím č. 463 z 15. marca 2021 zobral na vedomie, že prezidentka Slovenskej republiky... (krátke odmlčanie spravodajkyne pre ruch v sále), že prezidentka Slovenskej republiky 12. marca 2021 prijala demisiu člena vlády Slovenskej republiky Mareka Krajčího... (krátke odmlčanie spravodajkyne pre ruch v sále) povereného riadením Ministerstva zdravotníctva Slovenskej republiky. Po prijatí demisie člena vlády Slovenskej republiky si Marek Krajčí, počínajúc dňom 13. marca 2021, začal uplatňovať mandát poslanca Národnej rady Slovenskej republiky. Podľa § 71 ods. 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov Sebastiánovi Kozarecovi, ktorý 22. marca 2020 nastúpil ako náhradník za hnutie OBYČAJNÍ ĽUDIA a nezávislé osobnosti na neuplatňovaný mandát poslanca Národnej rady Slovenskej republiky Mareka Krajčího, zanikol mandát poslanca Národnej rady Slovenskej republiky dňom 12. marca 2021. Zánikom mandátu poslanca Národnej rady Slovenskej republiky Sebastián Kozarec zostáva náhradníkom za hnutie OBYČAJNÍ ĽUDIA a nezávislé osobnosti a na kandidátnej listine v pôvodnom poradí. Predkladám návrh uznesenia Národnej rady Slovenskej republiky, ktorý znie: Uznesenie Národnej rady Slovenskej republiky zo dňa 16. marca 2021 k informácii Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky. Národná rada Slovenskej republiky berie na vedomie: 1. že prezidentka Slovenskej republiky 12. marca 2021 prijala demisiu člena vlády Slovenskej republiky Mareka Krajčího, povereného riadením Ministerstva zdravotníctva Slovenskej republiky. Po prijatí demisie člena vlády Slovenskej republiky si Marek Krajčí, počínajúc dňom 13. marca 2021, začal uplatňovať mandát poslanca Národnej rady Slovenskej republiky; 2. že podľa § 71 ods. 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov Sebastiánovi Kozarecovi, ktorý 22. marca 2020 nastúpil ako náhradník za hnutie OBYČAJNÍ ĽUDIA a nezávislé osobnosti na neuplatňovaný mandát poslanca Národnej rady Slovenskej republiky Mareka Krajčího, zanikol mandát poslanca Národnej rady Slovenskej republiky dňom 12. marca 2021; 3. zánikom mandátu poslanca Národnej rady Slovenskej republiky Sebastián Kozarec zostáva náhradníkom za hnutie OBYČAJNÍ ĽUDIA a nezávislé osobnosti a na kandidátnej listine v pôvodnom poradí; 4. uvedenú informáciu... (Zaznievanie gongu a prerušenie vystúpenia predsedajúcim.)
Šimkovičová, Martina, poslankyňa NR SR (2023-10-25):
Sľubujem. (Potlesk.)
Bugár, Béla, podpredseda NR SR (2018-02-06):
Prezentujme sa a hlasujme o bode 181. (Hlasovanie.) Prítomných 141 poslancov, za 19, proti 55, zdržalo sa 67 poslancov. Ani tento bod sme neschválili.
M. Gibalová, poslankyňa: (2007-03-29):
Predseda Národnej rady Slovenskej republiky rozhodnutím č. 202 z 9. februára 2007 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie a ako gestorský výbor určil Výbor Národnej rady Slovenskej republiky pre sociálne veci a bývanie. Výbory prerokovali predmetný návrh v lehote určenej uznesením Národnej rady Slovenskej republiky. Ústavnoprávny výbor Národnej rady Slovenskej republiky uznesením č. 114 zo 14. marca 2007 a Výbor Národnej rady Slovenskej republiky pre sociálne veci a bývanie uznesením č. 46 z 15. marca  2007 odporučili vysloviť súhlas s návrhom. Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Tureckou republikou o sociálnom zabezpečení odporúča Národnej rade Slovenskej republiky vysloviť súhlas a rozhodnúť, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá ma prednosť pred zákonmi. Prosím, pán predsedajúci, otvorte rozpravu.
Érsek, Árpád, minister dopravy a výstavby SR (2019-05-10):
Ďakujem. Aj ja veľmi krátko. Áno, je to pravda, čo ste hovorili, práveže nedošlo k zhode ešte, jak bude objednávaná táto dopravná cesta, preto to nie je v zákone. Pretože ako vy hovoríte, a pred chvíľou ste hovorili, že nekonzultujeme, nerokujeme, to tiež nie je pravda. A tým, že rokujeme a sme sa, ešte sme sa ani nedostali na takú úroveň, aby sme sa s 
VÚC-kou, obcami a so štátom dohodli, tak preto to tam nie je. Akonáhle dohodneme, my nájdeme formu, aby sme to tu zapracovali. Ale jak ste hovorili tiež, treba zas dať veci na pravú mieru. Pán poslanec, možno raz budete ministrom aj vy a preto vám hovorím, že to je ako bumerang, lebo hovoríte len o službách, ktoré objednáva župa, to sú SAD-ky. Samozrejme, 30 % tam dáva financie štát. Na druhej strane, vlakokilometre objednáva doteraz štát a bude ich objednávať. Ale uvedomme si, že aj tam ľudia, v piatich okresoch nie sú koľajnice, kde nechodí vlak a podieľajú sa, žiaľbohu, finančne na tom, aby tam, kde sú vlakokilo..., vlastne koľajnice, mohlo to prebiehať. Ja viem, na čo narážate, a som si tejto veci vedomý. Na druhej strane však treba povedať, že existuje možnosť využiť nejakým spôsobom rieku Dunaj. A ja sa nebránim tomu, že či to raz bude na Váhu alebo nebude na Váhu, aj tam, keď je taká možnosť využiť, tak prečo ju nevyužívame? Prečo ju hádžete hneď od začiatku do koša, že v úvodzovkách povedané ten dunajbus nie je ekonomický. Ani jedna verejná doprava, ktorá je dotovaná, nie je ekonomická, pán poslanec, uvedomte si to, je to tak, jak vám to hovorím. A preto by som vám povedal, že treba, treba trošku aj dopredu vidieť, lebo je to tak, ako vám hovorím. Ďakujem pekne.
P. Paška, predseda NR SR: (2008-11-04):
(Hlasovanie.) 134 prítomných, 57 za, 18 proti, 59 sa zdržalo. Návrh sme neschválili.
Grendel, Gábor, podpredseda NR SR (2023-06-13):
Teraz sa do rozpravy prihlásili postupne pán predseda vlády, pán minister financií a potom pani ministerka práce. Nech sa páči, pán premiér.
Krajčí, Marek, poslanec NR SR (2022-11-30):
Ďakujem za slovo, pán predseda. V rozprave k návrhu zákona vystúpili šiesti poslanci. Pozmeňujúci návrh poslankyne Monike Kaveckej a Mareka Šefčíka predniesol Marek Šefčík. Súčasne požiadal o vyňatie bodu 3 spoločnej správy na osobitné hlasovanie. Pán predseda, môžeme pristúpiť k hlasovaniu o pozmeňujúcich návrhoch zo spoločnej správy. Prosím, dajte hlasovať o bodoch 1, 2, 4 až 8 spoločne s návrhom gestorského výboru schváliť.
Grendel, Gábor, podpredseda NR SR (2020-07-23):
S ďalšou faktickou poznámkou pán poslanec Čekovský.
B. Bugár, podpredseda NR SR: (2004-05-13):
(Hlasovanie.) Prítomných je 134 poslancov, za 4, proti 86, zdržalo sa 43, nehlasoval 1. Konštatujem, že tieto body zo spoločnej správy sme neschválili. M. Vajda, poslanec: Ďalej, pán predsedajúci, prosím, dajte hlasovať o bode 110 samostatne s odporúčaním gestorského výboru schváliť.
P. Hrušovský, predseda NR SR: (2004-10-28):
(Hlasovanie.) 142 prítomných, 138 za, 1 proti, 1 sa zdržal, 2 nehlasovali. Návrh sme schválili. Ďalší návrh.
Kollár, Boris, predseda NR SR (2022-06-16):
Ďakujem. Pán poslanec Viskupič.
Kollár, Boris, predseda NR SR (2022-06-30):
U mňa je to rutina. (Povedané so smiechom a smiech v sále.) (Verejné hlasovanie o návrhu na voľbu generálneho riaditeľa Rozhlasu a televízie Slovenska , tlač 1065, opakovaná voľba.)
Bugár, Béla, podpredseda NR SR (2016-04-18):
Ďakujem za slovo. Pán poslanec Lipšic, vy ste kritizovali nepomer v jednotlivých výboroch a keď to meníme, lebo fakt je pravda, že nie je sedem päť, alebo povedzme osem šesť je ten pomer, ale o jedného viac má vládna koalícia, no tak to vám vadí, lebo vy tam potrebujete dostať jedného človeka, lebo ten jeden jediný človek určite vyrieši, poviem to tak, korupčné kauzy. Takže vy neveríte napríklad pánovi poslancovi Galkovi, Laurenčíkovi, Vašečkovi, Kotlebovi a Krajňákovi? Vy im neveríte, že oni nebudú odhaľovať, oni asi sa spolčia s vládnou koalíciou. Prepáčte, mýliť sa je ľudské, hovorí niekto, keď. Ale hovoríte o zaužívaných zvyklostiach. Dokonca iks rokov, iks volebných, dá sa povedať iks volebných obvodov alebo volebných období dá sa povedať, vždy sme to robili tak, lebo iné možnosti nie sú, že predseda strany navrhuje na ustanovujúcu schôdzu každého poslanca do nejakého výboru. To je zaužívaná zvyklosť. Vy ste to zrušili okamžite. A viete, prečo sme sa nevedeli dohodnúť? Lebo na miesto toho, tak ako aj pán kolega vedľa sediaci, na miesto toho, aby to prišiel riešiť, začali ste kričať o noci dlhých nožov. Tu máte výsledok. Prepáčte, my sme mali fakt záujem to riešiť. Vy hovoríte napríklad a znovu, prepáčte, klamete. Hovoríte o tom, že aký je dobrý odborník povedzme pán kolega Beblavý. Ale len na jednu vec? On bol štátnym tajomníkom na ministerstve práce a sociálnych vecí. Mne povedal, že preňho nie je problém sa dostať do toho výboru. Tak isto mi povedal, nakoľko sa zaoberal napríklad so zdravotníctvom, preňho nie je problém sa dostať do toho výboru. Vy silou mocou ho tlačíte do jedného. Ešte raz mi povedzte, kde v rokovacom poriadku máte napísané, že poslanec musí ísť do výboru, kde on chce? (Potlesk.)
Buček, Jozef, poslanec NR SR (2018-01-30):
Ďakujem pekne, pán podpredseda. Prosím vás, pán predsedajúci, by ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jasaň, Viliam, poslanec NR SR (2014-11-09):
Ja budem krátky, lebo kolegovia povedali, zvlášť kolega Blaha, čo som ja chcel povedať. Ale, pán Kaník, vy budujete 25 rokov liberálnu demokraciu. To je aká demokracia? To je taká, že ste na Slovensku sprivatizovali, rozkradli za osem rokov, čo sa dalo? Alebo to je taká, že po ôsmich rokoch vládnutia si kúpi niekto v Bratislave budovu za 95 mil., keď jej trhová hodnota bola od 150 do 270 miliónov? To je taká demokracia, že brat ministra požiada o eurofondy, a keď ich nedostane, tak sa súdi so štátom? To je taká demokracia, keď v Bratislave sa rozpredajú všetky lukratívne zdravotnícke zariadenia, dokonca v nemocniciach lukratívne oddelenia sa rozpredali známym, svojim známym? To je tá demokracia, o ktorej nám tu hovoríte? (Potlesk.) Ja si myslím, že voliči vám to už raz spočítali. A predpokladám a dúfam, verím, že vám to spočítajú aj teraz. A preto sa nečudujem tomu, čo ste tu vyvolali, tej hystérii a tým nadávkam, tomu všetkému, čo ste tu doniesli, lebo vám naozaj ide o to, aby ste sa tu akýmkoľvek spôsobom udržali. Ja vám neželám v živote nič zlé. Osobne nemám nič proti tomu, ani proti vám osobne, ani proti nikomu, ktorý to tu je. Ale toto, čo sa tu predvádza, tak ja sa hanbím pred Slovenskom, že tu niekoľko takých poslancov sedí, ktorí zabudli, čo robili, a idú učiť tých, ktorí sú tu krátko. Ďakujem. (Potlesk.)
Fecko, Martin, poslanec NR SR (2013-07-01):
Ďakujem pekne. Pán kolega, myslím že si mal také trefné vystúpenie, s ktorým ja v plnej miere súhlasím. A pýtam sa, keď už máme iba tých 21 štátnych podnikov so stopercentnou účasťou a príjem do štátnej kasy je prevažne z daní, tak kto vlastne, keď nie štátny podnik, by nemal generovať ten zisk, pri ktorom potom možnože aj pán minister spomenie nejaké mimoriadne odvody, aby sa tie financie z tohto možnože zisku štátneho podniku dali na iné plátanie dier? Keď sa nám tu prakticky na podnose prináša ďalšia časť, ktorá by mohla byť a sanovať verejné rozpočty a rozpočet nášho štátu, pýtam sa, o čom tu ešte uvažovať, o čom vlastne ešte uvažovať chceme, koho vlastne zastupujeme, nezastupujeme našich občanov? Vážení, nehnevajte sa, takéto diery sa musia plátať okamžite. Tak som rád, že pán Zsolt Simon takýto zákon predkladá. A stopercentne som zaň. Ďakujem pekne.
Žiga, Peter, podpredseda NR SR (2024-06-26):
Ďakujem pekne, otváram týmto rozpravu. Do rozpravy som dostal jednu písomnú prihlášku, a to pani poslankyňa Števulová.
Sulík, Richard, predseda NR SR (2011-09-14):
Pán Kužma, navrhovateľ môže požiadať o slovo kedykoľvek. Zrejme má pán Kondrót niečo, čo nám chce zdeliť. Takže nech sa páči.
P. Pelegrini, poslanec: (2008-02-13):
Národná rada Slovenskej republiky uznesením č. 661 z 11. decembra 2007 pridelila vládny návrh zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov (tlač 486) na prerokovanie v druhom čítaní vo výboroch do 24. januára 2008 a v gestorskom výbore do 25. januára 2008 ústavnoprávnemu výboru, výboru pre financie, rozpočet a menu, výboru pre hospodársku politiku a výboru pre obranu a bezpečnosť. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov odporúčali Národnej rade Slovenskej republiky schváliť ústavnoprávny výbor uznesením č. 304 z 22. januára 2008, výbor pre financie, rozpočet a menu uznesením č. 258 z 22. januára 2008, výbor pre hospodársku politiku uznesením č. 282 z 22. januára 2008 a výbor pre obranu a bezpečnosť uznesením č. 121 z 22. januára 2008. Časť IV spoločnej správy obsahuje spolu deväť pozmeňujúcich návrhov. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 až 9 hlasovať spoločne s odporúčaním schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 rokovacieho poriadku odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov v druhom čítaní bola schválená uznesením č. 298 z 29. januára 2008. Súčasne ma výbor poveril ako spravodajcu výboru predložiť návrhy podľa § 81 ods. 2, § 83 ods. 4, § 94 ods. 2 a § 86 rokovacieho poriadku. Pán predsedajúci, prosím, otvorte rozpravu, do ktorej sa ako spravodajca zároveň hlásim.
P. Paška, predseda NR SR: (2007-09-13):
Ďalej budeme pokračovať prvým čítaním o návrhu poslancov Národnej rady Slovenskej republiky Martina Fronca, Lászlóa Szigetiho a Ferdinanda Devínskeho na vydanie zákona o vzdelávaní v školách (školský zákon) a o zmene a doplnení niektorých zákonov . Je to tlač 388. Pán poslanec Fronc uvedie za skupinu poslancov návrh zákona.
Pfundtner, Edita, poslankyňa NR SR (2011-06-02):
Hlasujeme o 5. bode pozmeňovacích a doplňujúcich návrhov pána Madeja.
J. Halecký, poslanec: (2007-06-27):
Tak uvediem snáď niektoré čísla, ktoré by mohli povedať, že je to potrebné a je to nutné. A to z tohto dôvodu, že je známy ukazovateľ. Čo sa týka hrubého domáceho produktu, sme niekde v strede európskeho priemeru. Avšak v mzdách v pomere sme dokonca tretí od konca v európskom rebríčku. Teda hlboko pod priemerom. A je to disparita, ktorú by bolo potrebné riešiť takisto, dajme tomu, aj Zákonníkom práce, aj keď iné zákony alebo iné ekonomické zákonitosti to riešia iným spôsobom. Na druhej strane je potrebné ešte zdôrazniť, že dokonca v rámci aj okolitých krajín Vyšehradskej štvorky máme dokonca mzdy nižšie o 20 %. Takže tá ochrana nielen záujmov pracovných, bezpečnostných, ale aj mzdových, ktoré sú základné a rozhodujúce pre zamestnanca, je potrebná a je nutná. No a čo sa týka tvorby hrubého domáceho produktu, nechcem byť ekonómom, ale myslím, že zhruba sa to pohybuje okolo 1 600 miliárd Sk a podniky nefinančného sektora dosahujú zisk ročne 280 miliárd korún. Teda je to suma... (Prerušenie vystúpenia časomierou.)
Bugár, Béla, podpredseda NR SR (2017-09-08):
Nech sa páči, pán poslanec Kamenický, môžete reagovať.
Laurenčík, Milan, poslanec NR SR (2016-10-27):
Ďakujem veľmi pekne. Kolega Vlado Sloboda ma predbehol, mal som podobný názor a chcel by som sa poďakovať pánovi Kresákovi za ozaj odborný, odborný výklad. S veľmi veľkým záujmom som si ho vypočul a ozaj by som bol nerád, keby v budúcnosti takéto príspevky, aj keď tento možno by mohol trvať aj viac ako 20 minút a keby boli oklieštené tým časom 20 minút, na ktorom sme sa dohodli a za ktorý aj pán poslanec Kresák hlasoval. Ďakujem.
Blanár, Juraj, podpredseda NR SR (2021-12-10):
Nech sa páči, prezentujte sa a hlasujte o tomto návrhu uznesenia. (Hlasovanie.) Prítomných 79 poslancov, za hlasovalo 79 poslancov. Čiže jednomyseľne sme toto uznesenie schválili. Ďakujem pánovi predsedovi výbory, výboru. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami (parlamentná tlač 812). Udeľujem slovo poverenému členovi výboru pre pôdohospodárstvo a životné prostredie pánovi poslancovi Jaromírovi Šíblovi, aby hlasovanie uviedol, nech sa páči, pán poslanec. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , 812.)
M. Hort, podpredseda NR SR: (2007-12-05):
Slovo má pán poslanec Lipšic. Nech sa páči.
P. Hrušovský, predseda NR SR: (2003-10-30):
Nech sa páči, pani kolegyňa. Ľ. Navrátilová, poslankyňa: Tak, pán predseda, dajte hlasovať o druhom pozmeňujúcom návrhu. Týka sa... To bude ale legislatívny zmätok.
M. Hort, podpredseda NR SR: (2009-09-08):
Otváram všeobecnú rozpravu. Do rozpravy som nedostal ani v tomto prípade žiadnu písomnú prihlášku, a tak sa pýtam, kto sa chce do rozpravy k tomuto vládnemu návrhu zákona prihlásiť ústne? Neevidujem žiadnu prihlášku, a preto uzatváram možnosť podania ústnych prihlášok do rozpravy a vyhlasujem všeobecnú rozpravu za skončenú. Súčasne prerušujem rokovanie o tomto bode programu. Budeme hlasovať o 17. hodine. Ďalej pokračujeme prvým čítaním o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov . Vládny návrh zákona má parlamentnú tlač 1184 a návrh na jeho pridelenie na prerokovanie výborom je v rozhodnutí č. 1220. Pán minister, poprosím vás o uvedenie aj tohto návrhu zákona, nech sa páči.
Laššáková, Jana, podpredsedníčka NR SR (2014-11-08):
Chcem sa opýtať, je všeobecný súhlas. (Protirečivé reakcie z pléna.) Prezentujme sa a hlasujeme. (Výkrik v sále) Pán poslanec, no, buďte trošku slušný. To sa nepatrí. (Hlasovanie.) Prítomných 41 poslancov, za návrh 29. Národná rada nie je uznášaniaschopná. Nech sa páči, ďalší procedurálny návrh, pán poslanec Miškov.
Malatinský, Tomáš, minister hospodárstva SR (2013-01-31):
Niektoré legislatívne opatrenia sú už v behu, dokonca aj tu v parlamente. Zákon o dotáciách a zákon o investičných stimuloch vytvárajú prvé predpoklady, ale ucelená koncepcia hospodárskeho rastu by mala byť hotová koncom prvého kvartálu a budeme, samozrejme, potom pokračovať v prijímaní zákonov, ktoré to budú zabezpečovať. Pravdou je, že konsolidačný balíček musel nastúpiť ako prvý veľmi skoro, pretože s prijatím opatrenia na to, aby sme udržali konsolidované verejné financie, bolo treba reagovať okamžite. Samozrejme, my sme nezastavili žiaden proces, ktorý sme tu akoby na podporu podnikateľského prostredia mali v minulosti. Akurát ho špecifikujeme, upravujeme a dopĺňame o pozitívne veci. Takže to, že to podnikateľské prostredie tu teraz nie je celkom dostatočné, tak nie je celkom na vrub tejto vlády, ktorá tu je pár mesiacov. Ďakujem.
P. Hrušovský, predseda NR SR: (2004-12-01):
(Hlasovanie.) 140 prítomných, 38 za, 31 proti, 69 sa zdržalo, 2 nehlasovali. Neschválili sme 3. návrh pani poslankyne Bollovej.
Hrušovský, Pavol, podpredseda NR SR (2010-12-01):
Pán poslanec Raši.
Jurinová, Erika, podpredsedníčka NR SR (2014-12-02):
Dávam slovo ďalšiemu prihlásenému rečníkovi pánovi poslancovi Zajacovi.
P. Paška, predseda NR SR: (2008-11-26):
(Hlasovanie.) 135 prítomných, 127 za, 7 sa zdržalo, 1 nehlasoval. Tieto body sme schválili.
Fecko, Martin, poslanec NR SR (2017-05-12):
Ďakujem pekne, pani kolegyne a páni kolegovia, za možnože vzdanie nejakej tej či už úcty, alebo nejakej tej patričnej, nejakej, že som nielen ten odborník, ale ja si myslím, že tak ako nás vychovávali naši rodičia, ako sme sa vychovávali v živote, kde sme pracovali, a to je jedno, či budeme prezidentom, poslancom, kopáčom kanálov, mali by sme ostať ľuďmi v prvom rade a odovzdávať to, čo sme sa naučili. Ja vám poviem otvorene, viackrát som to tu už povedal, ja by som bol najradšej, keby v parlamente sedeli ľudia, ktorí svoju životnú know-how v danom odbore chcú dať v prospech národa. My sme boli tiež mladí, mali sme 25, 28, áno, štrngali sme, super, ideme, svet gombička, ale ja hovorím, že musí tu byť človek, ktorý už je naučený z toho života a vie povedať ministrovi, kde robí chyby. Dvadsaťsedemročný chalan alebo dievča, ktorý príde po vysokej škole, je naučený z kníh. Život neoklameš, prax je prax a ja by som bol veľmi rád, keby sme tu mali vo výbore, keď je výbor pre zdravotníctvo, tak nech sú tam lekári, zdravotné sestry a ďalší. Poľnohospodárstvo? Žiaľ, dopadli sme tak, že momentálne tam veľa odborníkov nemám, neberte to osobne, ale nemám tam veľa odborníkov, s ktorými by sme mohli debatovať, viete, ako odborne a to ma trošku mrzí. Ale bez ohľadu na to, táto téma, ktorú teraz preberáme, nás prežije a vyzerá, že to bude možnože niekto o tridsať, o päťdesiat rokov spomínať, že, áno, bola tu nejaká partia v roku 2017 a dala to do ústavy. A ja som na to patrične hrdý, keď to prejde, pretože myslím si, že je to téma, ktorá, pokiaľ bude vlastníctvo vlastníctvom a zem bude zemou, tak bude musieť v ústave byť. Takže toto je moje nejaké takéto krédo. A keď dovolíte, ja sa v 55 rokoch už nezmením, ja budem stále taký, aký som. A Pán Boh je nad nami a tam budeme mať skladať účty, takže ja hovorím, že tam si to potom povieme, ako sme tu gazdovali na tejto zemi slovenskej. Ďakujem veľmi pekne. (Potlesk.)
P. Hrušovský, podpredseda NR SR: (2001-10-03):
Otváram rozpravu k prerokúvaným dvom bodom. Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Nie je to tak, preto vyhlasujem rozpravu o tomto bode programu za skončenú. Ďakujem pánovi poslancovi Kujanovi. Poprosím pána poslanca Petráka, ktorého určil gestorský výbor ako spoločného spravodajcu k prerokúvanému návrhu na vyslovenie súhlasu so zmenou Protokolu č. 4 k Európskej dohode zakladajúcej pridruženie medzi Slovenskou republikou a Európskymi spoločenstvami a ich členskými štátmi. Pán poslanec, nech sa páči.
Jurinová, Erika, podpredsedníčka NR SR (2012-12-18):
Ďakujem. Reakcia na faktické poznámky, pán poslanec Gál.
Žiga, Peter, podpredseda NR SR (2024-09-17):
Vážené panie poslankyne, vážení páni poslanci, budeme pokračovať v prerušenom rokovaní. Ešte predtým ako prejdeme k hlasovaniu, dovoľte, aby som na balkóne privítal žiakov siedmeho ročníka základnej školy Narnia z Pezinku. Vitajte u nás! (Potlesk.) Ďalej budeme pokračovať v prerušenom rokovaní. V mene troch poslaneckých klubov – za SMER, HLAS, SNS a SaS – podávam návrh na zaradenie nového bodu do programu 19. schôdze, ktorým je návrh na voľbu poslanca Galeka za člena výboru pre hospodárske záležitosti. Máme to uvedené ako tlač 479. A navrhujem, aby sme ho prerokovali zajtra, teda v stredu 18. septembra o deviatej hodine. Chcem sa opýtať, či je všeobecný súhlas. (Súhlasná reakcia pléna.) Ďakujem pekne. Ďalej v mene troch poslaneckých klubov – SMER, HLAS a SNS – podávam návrh na zaradenie nového bodu do programu 19. schôdze, ktorým je návrh na vyslovenie nedôvery členke vlády Zuzane Dolinkovej, poverenej riadením ministerstva zdravotníctva, uvedené ako tlač 478. Navrhujem, aby sme ho prerokovali ako posledný bod programu tejto schôdze. Chcem sa opýtať, či je všeobecný súhlas. (Nesúhlasná reakcia pléna.) Nie je, budeme hlasovať. (Hlasovanie.) 143 prítomných, 131 za, 9 proti, 1 sa zdržal, 2 nehlasovali. Konštatujem, že sme tento návrh schválili. S procedurálnym návrhom sa prihlásil pán poslanec Huliak.
Figeľ, Ján, podpredseda NR SR (2013-06-28):
Pán Viskupič, nech sa páči.
I. Farkas, poslanec: (2008-06-18):
Národná rada Slovenskej republiky uznesením č. 818 zo 14. mája 2008 pridelila vládny návrh zákona o kolkových známkach a o zmene a doplnení niektorých zákonov (tlač 607) týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre verejnú správu. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o vládnom návrhu zákona o kolkových známkach a o zmene a doplnení niektorých zákonov (tlač 607) stanoviská poslancov Národnej rady v súlade s § 75 ods. 2 zákona Národnej rady Slovenskej republiky č. 350 o rokovacom poriadku. K predmetnému vládnemu návrhu zákona zaujali výbory Národnej rady Slovenskej republiky tieto stanoviská. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi Výbor Národnej rady Slovenskej republiky pre financie, rozpočet a menu uznesenie č. 321 zo dňa 11. júna 2008, Ústavnoprávny výbor Národnej rady Slovenskej republiky uznesenie č. 391 zo dňa 10. júna 2008, Výbor Národnej  rady Slovenskej republiky pre hospodársku politiku uznesenie č. 352 zo dňa 10. júna 2008 a napokon Výbor Národnej rady Slovenskej republiky pre verejnú správu uznesenie č. 191 zo dňa 10. júna 2008. Uznesením výborov Národnej rady Slovenskej republiky uvedených pod bodom III tejto správy vyplynulo celkom 13 pozmeňujúcich návrhov. Gestorský výbor odporúča v návrhoch výborov Národnej rady Slovenskej republiky, ktoré sú uvedené v spoločnej správe hlasovať takto. O bodoch spoločnej správy č. 1 až 13 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona o kolkových známkach a o zmene a doplnení niektorých zákonov vyjadrených v ustanoveniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350 o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o kolkových známkach a o zmene a doplnení niektorých zákonov (tlač 607a) schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky o vládnom návrhu zákona o kolkových známkach a o zmene a doplnení niektorých zákonov (tlač 607a) bola schválená uznesením gestorského výboru zo 17. júna 2008. Pán predsedajúci, prosím, otvorte rozpravu.
Kažimír, Peter, poslanec NR SR (2011-05-18):
Ďakujem pekne. Ja podčiarkujem a podpisujem všetko to, čo povedal Braňo Ondruš vo svojom príhovore. A chcem len pripomenúť pánovi ministrovi, že keď začala tá debata, ten nekonečný kolotoč ohľadom zmien v Zákonníku práce, že som ho verejne upozornil, že otvára Pandorinu skrinku a že pri takomto rokovaní sociálni partneri aj naľavo, aj napravo maximalizujú svoje požiadavky a výsledok je potom taký presný, ako máme dnes na stole, a spokojná s ním je len vláda a zrejme pán minister. Chcem vás ešte upozorniť na niekoľko faktov. Minister Mikloš nás veľmi rád po voľbách bil po hlave tzv. indexom globálnej konkurencieschopnosti, môžete si ho pozrieť na stránkach Inštitútu finančnej politiky. Ale tam je jeden indikátor, ktorý sa volá „pružnosť zamestnávania“, a v tomto indikátore, čudujme sa svete, Slovensko poskočilo o 23 miest, to je indikátor za rok 2010, ktorý vyhodnocuje situáciu roku 2009. Čiže vyzerá to tak, že sociálnym demokratom sa podarilo zlepšiť pružnosť zamestnávania v porovnaní s inými krajinami vo svete. A potom naozaj nechápem, prečo sa stále držíte tej svojej mantry, ako chcete riešiť nezamestnanosť práve a len a len zmenou Zákonníka práce. A popritom sa deje to, že vládu ste v šiestom mesiaci alebo v siedmom mesiaci minulého roku prebrali pri harmonizovanej miere nezamestnanosti, sme boli piati najhorší v Európe po Španielsku, Lotyšsku, Litve, Estónsku, dnes sme tretí najhorší v Európe po Španielsku a Írsku – aj to je výsledok vašej práce a výsledok hospodárskej politiky a tejto vlády a hlavne pribrzďovania domácej spotreby ako hybnej sily a rastu ekonomického. Ďakujem.
Pčolinský, Peter, podpredseda NR SR (2023-01-24):
V koalícii. Pán predseda Fico, chcete reagovať na faktické poznámky? Nie. Ďalej vystúpi v rozprave pán poslanec Ľuboš Blaha. Nech sa páči, 10 minút slovenských je vašich.
Osuský, Peter, poslanec NR SR (2015-10-30):
Ďakujem pekne, pani predsedajúca. Kolegyňa, nebudeme sa znova vracať k tomu, koľko mesiacov a rokov vládla Radičovej vláda a koľko vy. Ale keď hovoríte o tých nemocniciach a o tom, ako sú súkromné, ako je tam ťažko, ja nemám pocit, žeby pani Pažinková a jej manžel si príliš sťažovali srdceryvne na to, že majú súkromnú polikliniku. Nemám pocit, že to pre nich dopadlo veľmi zle. Neviem, ako tam platili sestrám, ale každopádne „vejvar“ v podobe 8 mil. nebol na zahodenie. Takže ako som povedal, tí, ktorí najviac nadávajú na privatizáciu, majú veľmi často veľmi blízkych ľudí, ktorí v nej plávu ako ryby vo vode. A pokiaľ ide o tie vidiecke špitály, k tomu jedno. Keď to začalo v Čechách, u nás to ešte vtedy nebežalo, tak to malo za následok, že ľudia, samozrejme, boli vlastnými telami ochotní brániť mestskú nemocničku. Ale vtedy veľmi bystrý a múdry človek, môj kolega, vtedajší prezident Lekárskej komory, povedal, že tí ľudia všetci chcú mať svoju nemocničku, ale keď sú ozaj chorí, tak chcú ísť do IKEM-u do Prahy, chcú ísť do univerzitných kliník a zaboha sa nechcú nechať operovať vo svojej, a teraz, božechráň, aby som uviedol príklad, v nemocničke v Prčiciach. To znamená, chcem tým len povedať, že máte pravdu, že je ťažko takto s ľuďmi, lebo sú na to navyknutí. Ale aj tak si prajú vrcholové pracovisko a srdce si chcú nechať operovať na Národnom ústave srdcových chorôb a nie od kolegu, ktorý takúto operáciu, nehovorím práve srdce, ale akúkoľvek inú, robí raz za dva mesiace, ale od takého, ktorý robí dve denne. (Potlesk.)
Laššáková, Jana, podpredsedníčka NR SR (2015-09-23):
Vyhlasujem všeobecnú rozpravu za skončenú. Pán minister, chcete zaujať stanovisko? Áno. Nech sa páči, máte slovo.
Číž, Miroslav, poslanec NR SR (2014-09-23):
Ďakujem pekne. No, ja by som normálne ani nekomentoval vystúpenie pani poslankyne Vášáryovej. Jej názory sú známe a nič nové nepovedala, len faktom je, že na mňa ten prejav teraz zapôsobil až šovinisticky. Tak neuveriteľnú predstavu o sebe samej, že som osvietený a že teda tých 20 %, spomínala, ľudí, ktorí majú sympatie ako ona k NATO, a tí všetci, 80 %, ďalší a hlavne ten SMER, to je, to je skupina podľudí, ktorí proste nedosiahnu na tú obrovskú hĺbku a presah, ktorý je u pani Vášáryovej. Na druhej strane zase čítam v niektorých knihách, že európska civilizácia sa niekam posunula hlavne preto, lebo realizovala heslo: Pochybujem, teda som. V teórii demokracie hovoríme, že kedy inak máme vystaviť kritickému mysleniu práve, práve nás samých. Práve vtedy, keď vládneme. Tak niečo neuveriteľné, to som naposledy počul ani nie už v rokoch ´89, ale v rokoch normalizácie ´93, ´73 až ´78, absolútne jednostranné. Predsa neexistuje zapochybovať. Neexistuje zapochybovať, predsa všetko, čo je z Ameriky, akákoľvek kritika, je hrubý, primitívny, americký primitivizmus a podobne. Pani poslankyňa, ani elegantné, ani etické, ani inteligentné. Nemôžem si pomôcť, pravdepodobne týmto prejavom nepomôžete ničomu a osobne som z neho skôr smutný.
Pročko, Jozef, poslanec NR SR (2024-01-08):
Áno, áno, áno, pán učiteľ, áno, áno, áno... (Povedané súbežne s predsedajúcim.) Áno, pán budúci prezident. Pani Števulová, to bolo výborné! Vaše odborné vysvetlenie, ale pozrite, Susko nás má na saláme, ten, tomu môžete rozprávať všetky vaše argumenty. Ja som o tom hovoril aj v rozprave, o tom, ako, ako naozaj tu máme zopár právnikov, ktorí to vysvetlia, to, to odborné hľadisko. To vecné poznáme všetci, ale aj v tom vecnom ste perfektne trafili do čierneho. Ale pozrite sa naňho! Darmo mu hovoríte, darmo ste ho vyzývali, on si tu príde, chodí. Viete čo, ja si ho pamätám. On bol tak horlivý, on sa tak tváril, ten Susko na spravodlivosť, dobre si hlavu o stenu tu nebúchal o tých skrátených legislatívnych konaniach. Pozrite sa naňho, má to na saláme. Chodí, rozpráva sa. Viete, naozaj je dôležité to, aby sme ľuďom rozprávali, aby sme ľuďom hovorili, o čom to tu celé je, čo ča... čo čaká našu krajinu, pretože oni, ich arogancia moci... A tento, toto je krásny obraz. Pozrite sa na tých dvoch, pozrite sa na tých dvoch. To je krásny obraz krajiny, ktorej teraz, do ktorej teraz sa my budeme zobúdzať, krajiny zlodejov, ktorí si tu budú kradnúť. Susko nemá hanbu, Susko nemá hanbu. On dobre vie, aký je to zákon, o čom je ten zákon, ale Fico prikázal. Ja sa len čudujem, čo z toho bude Susko mať, čo z toho on bude mať. A Slováci, čo budú mať z toho? No budú sem chodiť zločinci a bude sa tu kradnúť a rabovať. Susko, vy ste hanba!
Jurinová, Erika, podpredsedníčka NR SR (2013-10-24):
Ďakujem pekne za slovo. Pán Valocký, vy ste povedali, že sme si vybrali malú kauzu alebo že si opozícia vybrala malú kauzu, ale hovorili ste to s takým nádychom, že vy viete o niečom väčšom. Prosím vás, poraďte nám to, budeme vedieť, radi sa necháme poučiť. (Zasmiatie sa v sále.) Ale smiešne sa mi to nezdá teda, pardon. Hovorili ste ďalej, že za čo má vlastne ministerka zodpovednosť. No, celý večer sa tu bavíme o tom, aspoň tí, ktorí súhlasia s tým, čo sa tu predkladá, že zodpovednosť má hlavne za to, že umožnila svojou nečinnosťou, nečinnosťou svojho vysokého úradníka výpadok v záchrannom systéme. Toto je ten hlavný dôvod, ak by ste náhodou nevedeli. A ešte hneď v začiatku vystúpenia ste mi dali možnože takú nahrávku, keď ste začali hovoriť o tých sanitkách, o rýchlej zdravotnej službe, rýchlej lekárskej službe. Spomínate si na tender, ktorý bol niekedy v auguste, myslím, že ku koncu augusta boli zverejnené výsledky tzv. výberového konania z ministerstva zdravotníctva na vydanie povolenia na prevádzkovanie ambulancie záchrannej zdravotnej služby. Len pre pripomenutie, že sa to robí každé štyri roky, tak ako aj teraz pri leteckých prevádzkach. Pred štyrmi rokmi sa na 76 staníc ambulancie prihlásilo 16, alebo teda bolo vybratých 16 spoločností. Tento rok už poskytovanie dostali len šiesti poskytovatelia. Pričom úplným zázrakom, predpokladám, že je to veľký zázrak, pretože nemocnica v Brezne si svoju prevádzku akože prevádzkuje nemocnica sama, alebo NsP Brezno zabezpečila. Jej sa to podarilo. Prosím vás, ak budete vedieť návod ako na to, budeme radi, keď nám ho poviete. Pretože také nemocnice, ktoré si takisto mohli pomôcť vykryť svoje nedostatky... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-05-24):
Ďakujem pekne. Pán Bernaťák, ja si cením, že mi dávate rady, ako mám postupovať, ale ja musím povedať, že od istého času naozaj, keďže mám na to dôkazy, tak s ľuďmi ako pani Matečná ja nebudem diskutovať. Ja budem priamo diskutovať v rámci vyšetrovania s vyšetrovateľmi, keď to odovzdám na Generálnu prokuratúru. To je aj odpoveď pre pána Pašku, všetko odovzdám na Generálnu prokuratúru, nemajte problém. A nie je problém v cenovom predpise, ako vy o tom hovoríte, pretože ja nespochybňujem, že tie záhrady ocenili na 191-tisíc, tak, tak aj mali postupovať. Ale ja spochybňujem výber pozemkov, aké pozemky im vybrala pani Matečná ako náhradné pozemky a v akej trhovej hodnote? V tomto ja vidím účelové a podvodné správanie. Pretože kým to chcú poctiví reštituenti, nič sa nedeje celé roky. Akonáhle nastúpi vybavovač, nejaké zvučné meno pre Slovenský pozemkový fond, tak veci sa behom dvoch dní začnú hýbať. A podpíše im lukratívne pozemky. Treba sa pozrieť, a to odporúčam zase ja vám, kde potom končia tie náhradné pozemky, o ktoré reštituenti žiadajú. Kde končia? Skončia v rukách tých poctivých reštituentov, ktorým kedysi skonfiškovali majetok? Alebo skončia v rukách vplyvných podnikateľov, alebo vašich ľudí, alebo vašich poslancov? Kde končia tie náhradné pozemky, ktoré im vypodpisovala generálna riaditeľka SPF Ing. Matečná?
P. Hrušovský, predseda NR SR: (2005-05-13):
M. Majdová, poslankyňa: Pán poslanec Čaplovič, hovorili ste o tom, že návrh zákona sa zmenil v tom, že sa zvýšilo školné z 21 000 na 26 000, že medzičasom stúpla inflácia a tak podobne. No ja by som vám rada pripomenula aj to, že medzičasom sa zmenilo aj životné minimum. Kým minulý rok bolo životné minimum 4 200 korún, dnes, tento rok je životné minimum 4 580 korún. A od výšky životného minima sa odvíja aj výška sociálneho štipendia alebo maximálne výšky sociálneho štipendia. Kým v návrhu spred roka bolo maximálne sociálne štipendium 5 500 korún, dnes je maximálne sociálne štipendium 6 800 korún. Hovoríte o tom alebo hovorili ste o tom, že dnešné náklady študenta na štúdium alebo náklady spojené so štúdiom sú 5 000 až 7 000 korún. Áno, to je pravda, ale tieto náklady si dnes musí študent vykryť zo sociálneho štipendia, ktorého maximálna výška je 2 000 korún. A v návrhu zákona je maximálna výška štipendia 6 800 korún. Ten študent si aj dnes musí zarábať 4 000 korún niekde mimo, aby si vôbec mohol svoje životné náklady pokryť. A nezaťažuje svojich rodičov, ale chodí a pracuje, tak ako to bolo aj za socializmu, aj za Prvej republiky. A medici, pán poslanec, tí pracujú na nočných službách v nemocniciach ako ošetrovatelia, aby si na svoje štúdium zarobili. Ja som robila v zdravotníctva 12 rokov a viem o tom a bolo to tak aj za socializmu, aj za Prvej republiky a je to tak aj v zahraničí.
Tomanová, Viera, poslankyňa NR SR (2012-08-03):
Ďakujem veľmi pekne, pani predsedajúca. Pán poslanec, to čo idem povedať, tým vás nechcem uraziť, chcem povedať, že si vážim vašu rozhľadenosť, vzdelanosť, inteligenciu, ale, prepáčte, k tomu, čo ste sa vyjadrovali, nemáte o tejto veci ani šajnu, ani o jednom zákone. Ak ste povedali, že pani poslankyňa Vaľová sa vyjadrovala k peniazom, štátnym peniazom, áno, peniaze zo štátneho rozpočtu, ktoré do druhého piliera platíme na osobné účty vybraných skupín občanov a platíme ich zo štátneho rozpočtu, sú peniaze tohto štátu, sú týchto daňových poplatníkov, ktorí ich tam odvádzajú, pán poslanec. My zo štátneho rozpočtu platíme na osobné účty vybraných skupín ľudí, tieto peniaze sú stratové, pretože za uplynulé obdobie strata predstavuje 11,98 %.
Poliačik, Martin, poslanec NR SR (2012-09-12):
Zakonzervovať pomery, pri ktorých veľké advokátske kancelárie majú ten najväčší biznis, zakonzervovať pomery, pri ktorých doteraz sa vytvorila nejaká štruktúra a bude ťažšie do nej znovu vstúpiť a jednoducho zhoršiť prístup... (Neutíchajúci ruch v sále. Krátka pauza. Prerušenie vystúpenia predsedajúcou.)
Zmajkovičová, Renáta, podpredsedníčka NR SR (2013-10-29):
Páni poslanci, poprosím, žiadna diskusia. Nech sa páči, pán poslanec Hlina, pokračujte.
Šutaj Eštok, Matúš, poslanec NR SR (2023-03-21):
Vážený pán predsedajúci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Vážený pán predsedajúci, prosím, otvorte všeobecnú rozpravu.
Zmajkovičová, Renáta, podpredsedníčka NR SR (2012-05-03):
Pán poslanec Hraško.
Bugár, Béla, podpredseda NR SR (2010-08-11):
Pán poslanec Viskupič.
M. Hort, podpredseda NR SR: (2010-02-03):
vládnom návrhu zákona o zahraničnej službe a o zmene a doplnení niektorých zákonov . Vládny návrh zákona má parlamentnú tlač 1388, návrh na jeho pridelenie  na prerokovanie  výborom je v rozhodnutí č. 1429. Vítam na rokovaní Národnej rady ministra zahraničných vecí Slovenskej republiky pána Miroslava Lajčáka a žiadam ho, aby vládny návrh uviedol. Nech sa páči, pán minister, je tu priestor pre vaše úvodné slovo.
Zmajkovičová, Renáta, podpredsedníčka NR SR (2012-08-06):
V rozprave vystúpi pán poslanec Chren. Pripraví sa pán poslanec Kadúc.
J. Brocka, poslanec: (2009-09-11):
Ale vážne teraz. Ako spravodajca gestorského výboru k tomuto návrhu v prvom čítaní chcem povedať, že spĺňa z formálnoprávnej stránky všetky náležitosti potrebné podľa zákona o rokovacom poriadku aj podľa legislatívnych pravidiel. Pani podpredsedníčka, môžete otvoriť rozpravu.
Kéry, Marián, poslanec NR SR (2014-12-12):
Ďakujem za slovo. Vážený pán podpredseda Národnej rady Slovenskej republiky, vo svojom vystúpení ste sa dotkli aj slávnostného otvárania rýchlostnej cesty R1 Pribina. Chcem povedať, že, a poďakovať prvej vláde Roberta Fica za to, že mala tú odvahu a naozaj rozhodla o výstavbe a financovaní rýchlostnej cesty R1 Pribina z viacerých dôvodov. Jeden z nich je, že išlo o najvyššiu investíciu v histórii samostatnej Slovenskej republiky na území Nitrianskeho samosprávneho kraja, že sa zvýšil komfort pri cestovaní, a v neposlednom rade aj to, že sa tým zachránilo veľa ľudských životov, ktoré dovtedy vyhasli na starej ceste, ktorá spájala Zlaté Moravce a Nitru. A akú cenu má ľudský život vás ako kresťanského demokrata, si poúčať nedovolím. Druhá vec, pán podpredseda, mohli by ste nám, prosím, vysvetliť, keď už máte taký úprimný záujem o hospodárenie nášho štátu, prečo Slovenská správa ciest za čias, kedy ju mali pod kontrolou nominanti Kresťanskodemokratického hnutia, platila napríklad za výrub jedného stromu neuveriteľných 1 100 eur? Ďakujem a vopred ďakujem za odpoveď.
Žiga, Peter, podpredseda NR SR (2024-02-06):
Áno, pán Pročko, aj vám prajeme všetci dobré ráno. Pán poslanec Szalay, nech sa páči.
Tomáš, Erik, poslanec NR SR (2017-04-07):
Už, už budem, pán podpredseda, už budem končiť, nerád vás nudím, už budem končiť. Verejnosť musí byť už unavená, zmätená a znechutená. Logicky si kladie otázku, o čo tu ide. Prečo taký rozruch kvôli jednému súkromnému zariadeniu. Môžem odpovedať len za nás, ide tu o princíp. Jednoducho sú témy, ktoré by nemali byť predmetom politického súboja. Áno, pani Kiššová, súhlasím s vami. A už tu nie ste. Opozícia chcela cynickým a niekedy aj vulgárnym spôsobom zneužiť túto tému proti vláde. Táto téma nemá víťazov, len porazených a, bohužiaľ, tými, ktorých to zasiahlo najviac, sú deti. Opäť aj z tohto miesta vyzývam všetkých politikov, koaličných aj opozičných, dajme už od tohto ruky preč. Táto téma potrebuje pokoj, nechajme, aby si príslušné orgány dokončili svoju prácu. Vážený pán minister, milý Jano, patríš k najúspešnejším ministrom práce, sociálnych vecí a rodiny, ak nie si najúspešnejší vôbec. Výsledky to potvrdzujú. Stúpajúca zamestnanosť a klesajúca nezamestnanosť dosahujú rekordné úrovne. Podľa prognózy Národnej banky Slovenska by nezamestnanosť mala v roku 2019 klesnúť pod 7 %. Práce je už na Slovensku toľko, že ju pomaly nemá kto robiť, resp. nevie alebo nechce. Pomohol si mamičkám i mladým rodinám ako takým. Tvoje programy na zamestnávanie mladých ľudí sú príkladom aj pre ostatné krajiny. Nenechaj sa odradiť a pokračuj vo funkcii ministra aj naďalej. Ďakujem. (Potlesk.)
J. Šimko, poslanec: (2003-09-10):
Takže poprosím, pán predsedajúci, aby sme hlasovali o návrhu alternatívy č. 1. Gestorský výbor odporúča neschváliť.
Blahová, Natália, poslankyňa NR SR (2011-05-24):
Prosím, pán predseda, dajte hlasovať o postúpení návrhu zákona do druhého čítania.
Pellegrini, Peter, predseda NR SR (2024-01-08):
72. Ďakujem pekne a, samozrejme, to nespĺňa náležitosti procedurálneho návrhu a... (Reakcia z pléna.) Vy sa o mňa nebojte, pán poslanec Pročko, to si viem vybaviť aj sám. Ďakujem pekne. Pán poslanec Grendel.
Smolíková, Eva, poslankyňa NR SR (2016-06-15):
Ďakujem pekne, pani predsedajúca. Vážená pani poslankyňa Grausová, no, ja som si vás vypočula s takými trošku zmiešanými pocitmi. Na jednej strane sa ospravedlňujete, že niečo idete povedať, na druhej strane zase aj s niečím súhlasíte alebo nesúhlasíte. Viete, keď už máte názor, že školstvo má nejaké nedostatky alebo treba mu pomôcť, tak prečo potom rozmýšľate a, alebo včera ste tu aj boli, počuli ste všetky tie veci, ktoré boli vysvetlené, prečo to ide v takomto skrátenom legislatívnom konaní, že tam ide 1. september, ide tam otázka existencie škôl, otázka tých 6 % pre učiteľov, pedagógov, takže myslím si, že včera k tomu bolo povedané dosť. Ďalšia vec, ste hovorili, že školstvo je prefeminizované. Áno, s tým súhlasím. Viete, ono zo začiatku učili na školách muži, boli to veľmi múdri muži, ale tak, ako sa spoločnosť vyvíjala prirodzeným spôsobom, to prešlo tak, že nás je na tých školách viacej. A o tom, že sú tam šikovní chlapi medzi nami, tak určite vás presvedčili aj kolegovia, ktorí sa nachádzajú v tejto sále a sú to takisto kolegovia učitelia. Súhlasím s vami v tom, že treba prinavrátiť naozaj úctu učiteľskému stavu a postaveniu učiteľa ako takému, ale tiež poviem kritiku do vlastných radov. Niekedy si môžeme za to aj my sami svojimi skutkami alebo svojimi výrokmi. Ale na druhej strane si treba veľmi dobre rozmyslieť, že teraz je ten čas, kedy môže ministerstvo školstva a vôbec táto vláda má jedinečnú šancu prinavrátiť, aby sa takéto veci nestávali na našich školách... (Prerušenie vystúpenia časomerom.)
Borec, Tomáš, minister spravodlivosti SR (2015-06-25):
Neviem vám povedať. Naozaj, tieto odpovede, ktoré som dostal, tak tie sú pre mňa limitujúce v rozsahu. Ja vám naozaj neviem odpoveď na tieto otázky. Je mi ľúto. (Reakcia z pléna.) Teoreticky ale nemyslím si.
Jurinová, Erika, podpredsedníčka NR SR (2014-09-24):
Ďakujem pekne, pán spravodajca. Otváram všeobecnú rozpravu. Nedostala som žiadnu písomnú prihlášku. Chce sa niekto do rozpravy prihlásiť ústne? Uzatváram možnosť prihlásiť sa do rozpravy a dávam zároveň slovo jedinému prihlásenému, pánovi poslancovi Martinovi Poliačikovi.